 ОТЧЕТ

ЗА ДЕЙНОСТТА НА НАРОДНО ЧИТАЛИЩЕ „ КОЛЬО ГАНЧЕВ- 1940“, ГРАД СТАРА ЗАГОРА

ЗА 2022 ГОДИНА .

Народните читалища са самородни , възрожденски творения, които играят роля на обединители и продължители на българската самобитност, традиции и култура .

И нашето скромно читалище е огнище на действителна култура. Място , което обединява и сплотява различните етноси и поколения в името на доброто .

През изтеклата 2022 година настоятелството проведе няколко заседания , на които са разгледани различни въпроси и са взети решения :за отчета и плана за работа на читалището, утвърждаването на бюджета , отчет за финасновото състояние на читалището , утвърждаване на самодейните състави .

Началото на читалищната година започна с празнуването на „Бабин ден“, съчетан с годишното отчетно събрание .

През месец февруари отбелязахме по традиция годишнината от рождението на Кольо Ганчев с цветя , поднесени на паметника в парк „Пети октомври“ с присъствието на ОУ“Кольо Ганчев“, ДГ 11“Загоре“ ,членове на пенсионерски клуб, Община Стара Загора в лицето на госпожа Сотирова и госпожа Анелия Овчарова.

На 18.02 Поднесохме цветя на паметника на Васил Левски

На първи март , заедно с Баба Марта посетихме децата на ДГ11“Загоре „ , ДЯ“Росица „и ОУ“Кольо Ганчев“. Закичихме децата с мартеници и благословии . Посетихме и дома за деца в неравностойно положение в квартал Кольо Ганчев.Същия ден отбелязахме и „Денят на художествената самодейност „съчетано с юбилея на Недка Ангелова -80 г. от фолклорната група. На 01.03 читалището взе участие в изложбата в Общината с голяма мартеница ,направена с помощта на ученици от ОУ Кольо Ганчев,които посещаваха читалището и направиха мартеници и мартенско табло.На 03.03 поднесохме цветя пред паметника в парк 5 ти октомври. На 04.03 в ОУ Кольо Ганчев се отпразнува Сирни Заговезни.Читалището почерпи децата и гостите с халва.През този месец получихме дарение –пиано от майката на Десислава,ученичка в ОУ Кольо Ганчев.

От 01.04 в читалището стартира Маратон на четенето ,във връзка със седмицата на детската книга.

На Лазаровден прекрасните ни лазарки разделени на три групи посетиха домовете на жителите на квартала и на квартал АПК , като ги огласиха с песни , танци и наричаха за благополучие и здраве .Малките ни лазарки се представиха достойно в общинския празник „Извора да не пресъхва“ ,проведен в Драматичен театър Гео Милев.Получиха Грамота и златен медал ,а Даная от първи клас в ОУ Кольо Ганчев за индивидуално участие грамота и златен медал.На 20 април , в двора на ОУ Кольо Ганчев учениците боядисаха яйцата събрани от лазарките по време на лазаруването.

В училищния двор отпразнувахме един невероятен празник „Весел , зелен Гергьовден „ съвместно с ДГ11 „Загоре и ОУ“Кольо Ганчев“ ,Ансамбъл Нашенци,НЧ Димитър Наумов с Преславен и ФК Петкана Захариева към читалището.На 10.05 в държавна опера Стара Загора по покана на ОУ Кольо Ганчев посетихме празника по случай 150 години от основаване на училището и 60 години на детска градина 11 Загоре.На 18.05 ФГ Петкана Захариева към читалището участва в празника в гр Раднево.На 19.05 по повод обесването на Кольо Ганчев поднесохме цветя на паметника.На 24.05 участвахме в общоградската манифестация в центъра на Стара Загора.

На 01.06 по повод международния ден на детето посетихме ДЯ Росица и ДГ11 Загоре. На 03.06 ФГ Петкана Захариева участва на международен фолклорен фестивал в гр Свиленград „Песни и танци без граници“орг от НЧ Просвета 1870. Грамота и лауреат за отлично представяне.На 25.06 групата участва в с Преславен „Пътят към хляба“ и кулинарно ястие орг от НЧ Д.Наумов

През месеците юли и август фолклорната група взе участие в още няколко фестивала в село Доситеево „Празник на сусама“-златен медал, с. Орлово „Орловски напеви“ – златен медал ,с. Добрич „По стъпките на света Богородица“-бронзов медал ,Богородична стъпка.

Традиционно откриване на учебната година в ОУ Кольо Ганчев през септември.

На 06.10 в двора на ОУ Кольо Ганчев отбелязахме деня на Стара Загора с участието на ансамбъл Загоре ,ФГ Петкана Захариева и програма на учениците от училището. През този месец ,по време на отчетно-изборно събрание,бе освободено старото ръководство,поради изтичане на мандата и избрано ново.

Отбелязахме първи ноември ден на народните будители с кратка програма на ученици от училището и децата от детската градина. По случай деня на християнското семейство читалището посети детската градина и зарадва децата с ръчно изработени рамки за снимки. А в читалището по повод празника бабите от пенсионерския клуб предадоха на децата традицията за правене на туршия.

Самодейците от ФГ „Петкана Захариева „при НЧ“Кольо ганчев-1940 взеха участие в празника „От Игнажден до Коледа“ в село Преславен и в традиционния празник на пелина в село Змейово.На 21.12 организирахме коледно парти за децата от квартала с много песни, игри и томбола.На 23.12 в читалището се проведе концерт „Заедно по Коледа“ с участието на Тодор Тодоров-акордеон, група по тамбура към центъра за работа с деца,вокална група Розов свят към читалище Климент Охридски,ФГ Петкана Захариева и ансамбъл Българско веселие гр Раднево. В навечерието на Коледа ,коледарската дружина обиколи квартала с песни и наричания за здраве и благоденствие.

Това бе една година , изпълнена с много положителни емоции, преживявания , събития и празници .

Нека с благодарност преминем в Новата година , в която да си пожелаем здраве , благополучие и безброй успехи и усмивки . През тази година в началото на следващия месец март стартира група за народни танци за всички възрасти ,един път седмично с ръководител Симеон Стефанов и вокална група за деца и ученици с репетиции един път седмично. Да си пожелаем здраве и успех във всяко начинание.